De anførte sprog har alle opereret med en modsætning mellem [[nominativ]] og [[akkusativ]]. Heroverfor står et andet udbredt kasussystem, hvor der skelnes mellem absolutiv og ergativ. Her står sætningens subjekt i [[transitiv (verbum)|transitive]] verbalkonstruktioner i ergativ, hvorimod sætningens subjekt i [[intransitiv (verbum)|intransitive]] verbalkonstruktioner står i absolutiv, og objektet står ligeså i absolutiv. Man kan med andre ord betegne den normale transitive sætning i absolutiv/ergativ-sprogene som parallelt til nominativ/akkusativ-sprogenes passiv, hvor der tages udgangspunkt i objektet i en aktiv sætning, og hvor subjektet enten kan udtrykkes ved en adverbiel konstrukion (agens) eller helt udelades.
Sprogforskning